lv lv es lv lv lv lv lv lv en lv et fr fr en lv lv lv lv lv lv lv lv lv eo lv fr fr sl lv lv lv en lv lv it lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it lv lv eo lv lv lv en lv lv lv lv lv lv lv lv lv lv lv lv lv lv lv lv lv lv eo lv lv lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it et lv lv sl en en lv lv lv
Rimi Rīgas maratons pulcē kuplāko dalībnieku skaitu pēc pandēmijas — Rimi Rīgas maratons
Reģistrācija Maratons Dalībniekiem Aktuāli Par mums Skriešanas klubs
Run For Future by Neste
Rimi Rīgas maratons pulcē kuplāko dalībnieku skaitu pēc pandēmijas
Dalībai Rimi Rīgas maratonā nedēļas nogalē bija reģistrējušies 17 033 skrējēji, t.sk., 1 928 maratontūristi no 76 pasaules valstīm, nodrošinot krāšņākos skriešanas svētkus Rīgā kopš pandēmijas. Baltijas nozīmīgākais skriešanas pasākums šogad izcēlās ar plašu Ukrainai veltītu koncertprogrammu 11. novembra krastmalā, augstvērtīgiem sportiskajiem rezultātiem un jaunām Pasaules čempionātam skriešanā Rīgā speciāli radītām trasēm. Jaunajās trasēs tika izcīnīti Latvijas čempionu tituli maratonā un DPD jūdzē un būtiski uzlaboti Rīgā iepriekš uzstādītie pusmaratona rekordi.
Lielāko daļu Latvijas godalgu Rimi Rīgas maratona distancēs šogad izcīnīja sadarbībā ar DPD Latvija izveidotās talantīgāko Latvijas skrējēju izlases “Latvija pasaulē” dalībnieki, kopvērtējumā iegūstot 10 godalgas – 7 pārliecinošas uzvaras un 5 čempionu titulus. Tā, piemēram, Latvijas čempionātā jūdzes skrējienā jeb DPD jūdzē kungiem triumfēja izlases dalībnieks Jānis Razgalis, bet sudraba medaļa tika Edgaram Šumskim, kurš, savukārt, pamanījās izcīnīt uzvaru 10 km distancē. Austra Ošiņa, “Latvija Pasaulē” izlases dalībniece, Rimi Rīgas maratona nedēļas nogalē triumfēja divreiz, kļūstot par Latvijas čempioni DPD jūdzē dāmām un uzvaru izcīnot arī 6km distancē. Labākos Latvijas skrējēju rezultātus pusmaratonā uzrādīja Dmitrijs Serjogins, sudrabs tika “Latvija pasaulē” komandas biedram Jānim Višķeram, bet labākās pusmaratonistes gods – Ilonai Marhelei. Nevainojami startēja arī Uģis Jocis, kurš triumfēja 6 km distancē kungiem un sporta kluba “Ašais” pārstāvis Roberts Glazers, kuram šoreiz bronza 6 km distancē.
Maratonā uzvar ārvalstu favorīti, pusmaratonā jauni rekordi
Kungu konkurencē maratona distancē veiksmīgākais šogad izrādījās etiopietis Deribe Robi Melka, kas savu distanci pieveica 2 stundās, 12 minūtēs un 7 sekundēs. Sudrabu un bronzu izcīnīja divi Kenijas sportisti – Maikls Kunjuga (2:12:44) un Dunkans Koečs (2:13:04), kurš Rīgā viesojies seškārt, uz pjedestāla kāpjot četros Rimi Rīgas maratonos.
Starp pasaules elites dāmām maratonā bez īpašiem pārsteigumiem distancē nepārspēta palika pieredzējusī etiopiete Mekuria Aberu Zennebe, finišējot pēc 2 stundām, 30 minūtēm un 53 sekundēm. Otrā izturīgākā un ātrāka skrējēja  izrādījās Uzbekistānas elites pārstāve Marina Khemelevskaja ar rezultātu 2:33:19. Trešajā vietā vēl viena etiopiete Ainalema Teferi Kasahun, kas distanci veica ar rezultātu 2:38:21. Atgādināsim, ka Rimi Rīgas maratona rekordu autori maratona distancē ir etiopietis Andualems Šifero (2:08:51, 2019. g.) un etiopiete Birke Bejene (2:26:22, 2019.g.).
Pusmaratona rekordi tikai laboti ar uzviju, uz goda pjedestāla kāpjot Kenijas un Etiopijas sportistiem. Kungu konkurencē jaunu Rīgas rekordu pusmaratonā uzstādīja viens no jaunākajiem sportistiem – divdesmit vienu gadus jaunais Abate Sikias Misganaw (1:00:30). Vien 4 sekundes vēlāk ar laiku 1:00:34 finišu sasniedza viņa tautietis Šadraku Kiminings Korirs. Trijnieku noslēdza vēl viens Kenijas sportists – Simons Kiruti Mutoni, atpaliekot no uzvarētāja precīzi par 2 minūtēm un finišējot ar rezultātu 1:02:30.
Pusmaratona rekords krita arī dāmu konkurencē. Kenijas sportistei Beatrisei Chepka Mutajai, kas savu augstvērtīgāko rezultātu jau šogad bija sasniegusi Gentes maratonā, ar rezultātu 1:09:12 izdevās pārspēt leģendārās Latvijas garo distanču skrējējas Jeļenas Prokopčukas desmit gadus veco Rīgas pusmaratona rekordu. Jeļenas izskrietais pusmaratona rezultāts (1:10:27) Rīgā bija nepārspēts kopš 2012. gada. Zīmīgi ir tas, ka tieši Jeļena Prokopčuka bija tā, kas Beatrisei kaklā kāra zelta medaļu.
Kronēti Latvijas čempioni maratonā
Maratona distancē par Latvijas čempionu otro gadu pēc kārtas tika kronēts Kristaps Bērziņš, kas  finišēja ar rezultātu 2:29:13, savukārt dāmu konkurencē nepārspējama palika Anna Klucnika ar rezultātu 3:00:16. Vīriešu konkurencē maratona distancē 2. vietu ieņēma Denis Prikulis, bet 3. vietu Kristaps Kaimiņš. Dāmu konkurencē otrajā un trešajā  vietā ierindojās Ludmila Zepa un Anastasija Geraseva.
Pusmaratona distancē nepārspēts palika Dmitrijs Serjogins, finišējot 1 stundā 5 minūtēs un 15 sekundēs, otrajā vietā ar rezultātu 1:07:59 atstājot programmas “Mans pirmais maratons” treneri Jāni Višķeru. Godpilnā 3. vietā – Gustavs Kļavis ar rezultātu 1:15:09. Dāmu konkurencē čempiones titulu ieguva Rio olimpisko spēļu dalībniece Ilona Marhele ar rezultātu 1:21:01, sudraba medaļu izcīnija  Santa Višķere (1:24:42), savukārt, bronzas godalga – Jekaterinai Gallamovai (1:29:43).
Ātrākie 10 km un 6 km distances dalībnieki
Vīriešiem 10 km: 1. vieta Edgars Šumskis (0:30:48), 2. vieta Andrejs Dmitrijevs (0:33:30), 3. Artūrs Liepa (0:33:36). Dāmām 10 km: 1. vieta paragvajiete Marija Kabalero (0:36:50), 2. vieta Inna Žolneroviča (00:40:21) , 3. vieta Kristiāna Maskava (0:42:31).
Vīriešiem 6 km: 1. vieta Uģis Jocis (0:18:00), 2. vieta Kristers Kudlis (0:18:37), 3. vieta Roberts Glazers (0:18:39). Dāmām 6km: 1. vieta Austra Ošiņa (0:20:24), 2. vieta Viktorija Bogdanova (0:22:51), 3. vieta Elīza Ērenfrīda (0:23:11).
Visu distanču rezultāti atrodama mājaslapā sadaļā rezultāti, kur dalībnieki var lejuplādēt diplomu ar savu rezultātu un iepazīt citu statistiku par savu skrējienu. Lūdzam ņemt vērā, ka šie ir sākotnējie rezultāti, oficiālajos rezultātos vietu sadalījums var mainīties. Foto no pasākuma ar Rimi atbalstu meklējiet sportfoto.com, ievadot dalībnieka numuru.
Maratona laikā dežurēja NMPD brigādes, medicīnas studentu brīvprātīgie, darbojās arī pirmās palīdzības posteņi un mediķu telts. Uz ārstniecības iestādēm nogādāti 3 dalībnieki, lielākoties saistībā ar vieglām traumām.
Izsakām lielu pateicību visiem dalībniekiem, rīdziniekiem, Rīgas viesiem, līdzjutējiem un faniem, Rimi Rīgas maratona sponsoriem un atbalstītājiem, pasākuma vadītājiem un plašajai palīgu komandai par fantastiski un sirsnīgi pavadītiem skriešanas svētkiem.
Esmu iepazinies un piekrītu privātuma politikai.
Run For Future by Neste
Pasaules čempionāts vecuma grupās
© 2022 Rimi Riga Marathon
Notice: Undefined index: link_copied in /var/www/clients/client1031/web24/web/wp-content/themes/maratons2020/footer.php on line 134
Šī tīmekļa vietne izmanto sīkdatnes
Informējam, ka šajā tīmekļa vietnē tiek izmantotas sīkdatnes. Lasīt vairāk Privātuma politikā. Turpinot lietot mūsu tīmekļa vietni, jūs apstiprināt mūsu sīkdatnes.